Bjarne Laustsen (S), 2006-12-06:
Man siger, at der er to begrænsninger, og at den ene er, at det skal kvalificere til områder, hvor der er mangel på arbejdskraft.
Er vi enige om, at et af de steder, hvor der mangler arbejdskraft, f.eks. er på chaufførområdet?
Der synes jeg, det er lidt uhensigtsmæssigt, at AMU-centrene ikke har råd til at gennemføre en uddannelse, fordi taxameteret ikke er i overensstemmelse med det, det rent faktisk koster.
Vi ved jo godt, at der er forskel på, om man kan samle 12 på et hold, eller om man er nødt til at give enkeltmandsundervisning, som en chaufføruddannelse er.
Når nu vi er enige om formålet, må vi også sørge for, at der kommer penge til det område, så vi eksempelvis kan få uddannet det antal chauffører, der er brug for.
Hermed sluttede spørgsmålet.
Nu blev mit spørgsmål lidt langt, men det er sådan set fint nok, at der er penge til rådighed her, men hvis institutionerne slet ikke kan gennemføre kurserne, fordi der ikke er taxameter til det, så hjælper det jo lige lidt.
Det, der er interessant ved den pulje her, er jo, at folk ikke behøver at være omfattet af de almindelige regler om, at der skal gå et helt år, men at man for nogle folk, der skal fra ét erhverv over i et andet, kan tage fat i dem fra dag et, havde jeg nær sagt.
Den opsplitning, ministeren taler om med de to gange 6 uger, er jo et retskrav, alle ledige har.
Det, det handler om, er, at der er nogle mennesker, der skal flyttes fra ét erhverv til et andet, og at de ikke nødvendigvis behøver at gå ledige i 1 år.
Det er det, jeg er optaget af, og om der er penge til det, hvis vi er enige om, at det er et godt formål at støtte.
Den første er, at man ikke umiddelbart kan formidles arbejde inden for sit faglige område, og den anden er, at tilbuddet skal kvalificere den ledige til beskæftigelse inden for et område, hvor der er eller kan forventes mangel på arbejdskraft, og det er jo i princippet fra dag et, man kan bruge det her.
Ordningen gælder de forsikrede ledige og kontanthjælpsmodtagere eller starthjælpsmodtagere, som er arbejdsmarkedsparate, men det, jeg omtalte, var jo, at nu skal det så kunne afholdes inden for de første 9 måneder, fordi vi med velfærdsaftalen har rykket det her ned fra 12 måneder til 9 måneder.
Det lyder meget klogt.
Jeg havde selvfølgelig også forventning om, at man mente, det ville være et af de dårligste steder at skære ned, netop fordi vi har brug for den pulje til omstilling.
Jeg vil i den forbindelse godt høre, om ministeren kan sige noget om, præcis hvor pengene kommer fra, altså finansieringen af det, om det er nye penge, der er tale om, eller det er en sammensmeltning af andre puljer, eller hvor de kommer fra.
Der har regeringen også givet lidt ind, men en undersøgelse viste sidste år, at man manglede 68 mio. kr., og der er man så blevet enige om også som en forlængelse af velfærdsaftalen, at de får 30 mio. kr., men der er simpelt hen uddannelsesinstitutioner, som ikke udbyder AMU-kurser, fordi der ikke er takst til at køre dem, og så kan vi jo eksempelvis ikke få uddannet de chauffører, vi har brug for.
Grunden til, at beløbet er blevet mindre, altså er blevet 25 mio. kr. pr. år, er, at der er trukket 38 mio. kr. på kontoen, og da vi i forbindelse med velfærdsaftalen jo fremrykkede muligheden for aktivering eller uddannelse til efter 9 måneder, skal puljen jo også dække en kortere periode til de to gange 6 uger inklusive den selvvalgte uddannelse, og derfor er beløbet blevet 25 mio. kr. Så det er altså en kombination af, at der er brugt færre penge, og at perioden, hvori pengene kan bruges, er kortere.
Vi er jo alle optaget af at få de sidste i arbejde, og derfor er det også vigtigt at sørge for, at der er omstillingspuljer de steder, hvor der er behov for det, så folk, der ikke længere har arbejde i et bestemt erhverv, kan flyttes over til erhverv, hvor der er efterspørgsel på arbejdskraft.
Den pulje har der været gjort brug af i Nordjylland, og jeg forstår, at det er noget med 6,4 mio. kr., men at puljen ophører her ved årsskiftet.
Da ikke alle nordjyder er kommet i arbejde endnu, håber jeg jo, at der findes muligheder for, at man kan trække på forskellige puljer for netop at få dem flyttet over i et andet erhverv, og jeg vil godt høre regeringens og beskæftigelsesministerens synspunkt på den sag.
I forbindelse med velfærdsaftalen er den forlænget for 2007 og 2008, og der er afsat 25 mio. kr. i hvert af årene til det her formål.
Da lovforslaget udmønter velfærdsaftalen, forventes det først at træde i kraft i løbet af 2007, og derfor er der i finanslovforslaget indarbejdet en tekstbemærkning, der forlænger den nuværende ordning, så der ikke opstår et hul i anvendelsen af de her midler.